**Tájékoztató a biztosítók minimális tőkeszükséglet számításához alkalmazandó minimális tőkeszükséglet abszolút alsó korlátjának 2018. évre érvényes forintértékéről**

A biztosítási tevékenységről szóló 2014. évi LXXXVIII. törvény (**Bit.**) 102. §(1) és (2) bekezdése értelmében a minimális tőkeszükséglet nem lehet kevesebb, mint a biztosító vagy a viszontbiztosító szavatolótőke-szükségletének huszonöt százaléka, és nem haladhatja meg annak negyvenöt százalékát. Ha az így meghatározott összeg alacsonyabb, mint az a)-c)pontban meghatározott összegek, akkor minimális tőkeszükséglet abszolút alsó korlátja:

a) nem-életbiztosítási ágat művelő biztosító esetén: 2 500 000 euró, azonban a Bit. 1. melléklet A) rész 10-15. pontban meghatározott ágazatok bármelyikének művelésére vonatkozó engedéllyel rendelkező biztosító esetén 3 700 000 euró,

b) életbiztosítási ágat művelő biztosító esetén 3 700 000 euró,

c) viszontbiztosítást művelő biztosító esetén 3 600 000 euró, kivéve a zárt viszontbiztosítót, amelynek minimális tőkeszükséglete nem lehet kisebb, mint 1 200 000 euró.

A fenti, euróban előírt összegek forintban meghatározott értéke 2018-re módosult. Az MNB a Bit. 5. § (1)-(2) bekezdése alapján ezen euróban megadott összegeknek 2017. első tíz hónapjára vonatkozó, a belföldi hivatalos napi árfolyamok átlagának alkalmazásával a következő milliós forintértékre felkerekített, 2018. alkalmazási időszakra vonatkozó összegeit teszi közzé e helyen.

A fentiek alapján az MNB honlapján hivatalosan közzétett napi árfolyamok átlaga a **2017.01.02 - 2017.10.31-ig terjedő időszakra: 308,578293839 Ft/EUR**.

Ennek megfelelően a fenti euróban megadott összegek forintban meghatározott értékei a 2018. évre vonatkoztatva az alábbiak:

|  |  |
| --- | --- |
| **2018.01.01-től 2018.12.31-ig** | |
| **2,5 millió euró** | | **772 millió forint** |
| **3,7 millió euró** | | **1 142 millió forint** |
| **3,6 millió euró** | | **1 111 millió forint** |
| **1,2 millió euró** | | **371 millió forint** |